Na temelju članka 22.a Zakona o sustavu civilne zaštite (,Narodne novine" br.82/15, 118/18 i 
31/2020) Stožer civilne zaštite Republike Hrvatske, 26. ožujka 2020. godine, donosi 


ODLUKU 


O POSTUPANJU | PRIMJENI KARANTENE I KUĆNE IZOLACIJE ZA VOZAČE TERETNIH 
VOZILA MEĐUNARODNOG TRANSPORTA ZA VRIJEME PROGLAŠENE EPIDEMIJE 
BOLESTI COVID-19 


Ovom Odlukom se, za vrijeme proglašene epidemije bolesti COVID-19, određuje način 
postupanja i primjena karantene i kućne izolacije za vozače teretnih vozila međunarodnog 
transporta nakon ulaska u Republiku Hrvatsku . 


Hrvatski državljani i strani državljani s odobrenim boravkom u Republici Hrvatskoj, koji voze 
teretna vozila za hrvatskog poslodavca u međunarodnom transportu, nakon utovara ili 
istovara robe, mogu koristiti kućnu izolaciju u vlastitom domu, poštujući sve propisane mjere 
samoizolacije te na poziv poslodavca obavljati daljnje prijevozničke aktivnosti bez vremenskog 
ograničenja boravka u kućnoj izolaciji. 


Ako vozači primijete simptome bolesti COVID-19, dužni su se telefonskim putem, radi 
dobivanja daljnjih uputa, odmah obratiti izabranom liječniku obiteljske medicine. 


Ako vozači iz točke II. stavka 1. ove Odluke nisu u mogućnosti, nakon utovara ili istovara robe, 
boraviti u kućnoj izolaciji u vlastitom domu, mogu koristiti smještaj u karanteni/samoizolaciji 


organiziranoj od strane poslodavca, a koja je prethodno potvrđena od nadležnih županijskih 
stožera civilne zaštite. 


Ako je boravak u karanteni/samoizolaciji kraći od 24 sata, vozači teretnih vozila dužni su dnevni 
odmor provoditi u prostoru kabine svog vozila parkiranog na parkiralištu posiodavca. 


IV. 


Ako vozači teretnih vozila međunarodnog transporta nisu u mogućnosti, iz objektivnih razloga, 
koristiti opisani smještaj iz toče II. i Ill. ove Odluke, mogu boraviti u prostoru karantene u 
organizaciji županijskih stožera civilne zaštite. 


Ako je boravak u karanteni kraći od 24 sata, vozači teretnih vozila dužni su dnevni odmor 
provoditi u prostoru kabine svog vozila parkiranog na parkiralištu karantene. 


Odredbe iz ove točke odnose se i na vozače koji voze za strane prijevoznike. 
V. 


Prilikom boravka u kućnoj izolaciji ili u karantenifsamoizolaciji koju je organizirao poslodavac 
ili u karanteni koju su organizirali županijski stožeri civilne zaštite, vozači su se dužni pridržavati 
mjera propisanih za samoizolaciju. 


VI. 


Stožeri civilne zaštite, Ravnateljstvo policije i Državni inspektorat dužni su osigurati provedbu 
| nadzor ove Odluke. 


VI. 


Stupanjem na snagu ove Odluke prestaju važiti sve ranije dane upute o karanteni za vozače. 


VIII. 


Ova Odluka stupa na snagu danom donošenja i objavit će se u Narodnim novinama. 

Zagreb, 26. ožujka 2020. 


NAČELNIK STOŽERA 
POTPREDSJEDNIK VLADE 
| MINISTAR UNUTARNJIH POSLOVA 


Dostaviti: 


1. Operativnom centru Civilne zaštite, 
na daljnju dostavu 
2. Pismohrani 








